Kombinácia liekov
Dobrý večer, ráno a večer užívam polovicu tabletky betaloc zok, a cardilan ráno a večer celu tabletu na extrasystoly. Pred par dnami som mala seknuty krk, ktory povolil, ale ostala mi paliva bolest v ramene keď dviham ruku. Je protizápalový liek,čo môžem s tými liekmi kombinovať?
Dobrý deň,
ďakujeme za Vašu otázku.
Podávanie nesteroidových protizápalových liekov môže viesť k farmakologickému zníženiu účinku betablokátorov (lieku Betaloc ZOK). Pri súčasnom podávaní draslíka (Cardilan) a liečiv zo skupiny nesteroidových antiflogistík je riziko vzniku hyperkaliémie. Neodporúča sa užívať nesteroidné antiflogistiká dlhodobo a vo vysokých dávkach, v prípade indikácie sa odporúča monitorovať hladinu draslíka v krvi a iných rizikových parametrov. Z toho dôvodu Vám v prípade pretrvávania príznakov odporúčam liečbu konzultovať s ošetrujúcim lekárom, ktorému je známy Váš zdravotný stav na základe ktorého môže zvážiť prínos liečby a možné riziká z nej vypláývajúce.
Prajem skorú úľavu od ťažkostí.
S pozdravom
PharmDr. Veronika Kiabová